
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 155 

- ~ 9 Μαρτίου 1999 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 


ΑΠΟΦΑΣΕΙΣ 


Κήρυξη αναδασωτέας έκτασης 6,339 στρ. στη θέση 
«Γριβάλωνα» οικισμού Μαλανδρενίου περιφέρειας 
Δήμου Κουτσοποδίου. 1 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεση αποζημίωσης για ακίνητα που έχουν α¬ 
παλλοτριωθεί με την απόφαση 1017090/1057/0010/ 

11.2.97 (ΦΕΚ 144/27.2.97/ τ.ΔΙ των υπουργών Οικο¬ 
νομικών και ΠΕΧΩΔΕ για την απαλ/ση του οδικού ά¬ 
ξονα Θεσσαλονίκης - Ν. Μουδανιών στο τμήμα Καρ- 

δία - Καλλικράτεια... 2 

Παρακατάθεση αποζημίωσης για ακίνητα που έχουν α¬ 
παλλοτριωθεί με την απόφαση 1017090/1057/0010/ 

11.2.97 (ΦΕΚ 144/ 27.2.97 /τ.Δ') των Υπουργών Οικο¬ 
νομικών και ΠΕ.ΧΩ.Δ.Ε. για την απαλ/ση του οδικού 
άξονα Θεσ/νίκης - Ν. Μουδανιών στο τμήμα Καρδία - 

Καλλικράτεια. ; . ; . 3 

Ανάκληση αναγκαστικής απαλλοτριώσεως ακίνητου 
στη θέση «Λόφου Κοπανά» του Δήμου Βύρωνα.... 4 

ΠΟΛΕΟΔΟΜΙΑ 


ΑΠΟΦΑΣΕΙΣ 

Τροποποίηση εγκεκριμένου σχεδίου πόλης Καρδί¬ 
τσας στο Ο.Τ. 340 .... ν . 5 

Αναγνώριση ανωνύμου παρόδου της οδού Ελ. Βενιζελου 
στην ΚΑΛΛΟΝΗ του Νομού Λέσβου, ότι προϋπάρχει 
του 1923, και χαρακτηρισμός αυτής ως διατηρητέας 6 
Ανάκληση της ΔΠΠ&Τ 1979/27.6.1997 αποφάσεως 
του Νομάρχη Ροδόπης (ΦΕΚ 623Δ/21.7.1997). 7 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2890 π.ε. (1) 

Κήρυξη αναδασωτέας έκτασης 6,339 στρ. στη θέση «Γρι- 
βάλωνα» οικισμού Μαλανδρενίου περιφέρειας Δήμου 
Κουτσοποδίου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέ¬ 


ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγματος. 

3. Το Π.Δ. υπ’ αριθ. 51/87 (ΦΕΚ 26/Τ.Α/6.3.87) «Καθορι¬ 
σμός της χώρας για το σχεδίασμά, προγραμματισμό και 
συντονισμό της Περιφερειακής Ανάπτυξης». 

4. Τις διατάξεις του Ν. 998/79 «περί προστασίας των δα¬ 
σών κ.λπ.». 

α) Του άρθρ. 41 παρ. 1, β) Του άρθρ. 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 και 182447/3049/24.9.80. 

6. Το Ν. 2503/1997 (ΦΕΚ 107/τ.Α/30.5.97), «Διοίκηση, 
Οργάνωση, Στελέχωση της Περιφέρειας, Ρύθμιση Θεμά¬ 
των για την Τοπική Αυτοδιοίκηση και άλλες διατάξεις». 

7. Την αριθ. 5872/29.8.97 απόφαση Γ.Γ.Π. Πελοπόννησου, 
«για τοποθέτηση Προϊσταμένων Δ/νσεων Υπηρεσιών Περι¬ 
φέρειας Πελοποννήσου και εξουσιοδότηση υπογραφής». 

8. Την ταυτάριθμη πρόταση της Δ/νσης Δασών Αργολί¬ 
δας με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας, αποφασίζουμε: 

Κηρύσσουμε αναδασωτέα με σκοπό την επαναδημι- 
ουργία της δασικής βλάστησης με φυσική αναγέννηση 
που καταστράφηκε από εκχέρσωση τον Δεκέμβριο 1997, 
από τον Νικόλαο Φιλ. Σπανό την δημόσια δασική έκταση, 
εμβαδού, 6,339 στρ. που αποτελείται από δύο τμήματα: 
Τμήμα Α - εμβαδού 5,414 και τμήμα Β - εμβαδού 0,925 
στρ. που βρίσκεται στη θέση «Γριβάλωνα» οικισμού Μα¬ 
λανδρενίου του Δήμου Κουτσοποδίου και προσδιορίζεται 
από τα στοιχεία: Τμήμα Α (Α, Β, Γ, Δ, Ε, Ζ, Η, Θ, I, Κ, Α), 
Τμήμα Β (Λ, Μ, Ν, Ξ, Λ) στο από 25.2.98 τοπογραφικό διά¬ 
γραμμα, κλίμακας 1:500 που συνέταξε ο δασοπόνος Ιω¬ 
άννης Τουρής και έχει όρια: 

Τμήμα Α' 

Ανατολικά: Με αμπελώνα και ελαιοαγρόκτημα. 

Δυτικά: Με δρόμο πλάτους 3,00 μ. 

Βόρεια: Με αγροτικό δρόμο πλάτους 5,00 μ. και αμπε¬ 
λώνα. 

Νότια:Με ελαιοαγρόκτημα. 

Τμήμα Β' 

Ανατολικά: Με δρόμο πλάτους 3,00 μ. 

Δυτικά: Με ελαιοαγρόκτημα. 

Βόρεια: Με αγροτικό δρόμο πλάτους 5,00 μ. 

Νότια: Με ελαιοαγρόκτημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 3 Φεβρουάριου 1999 
Ο Γεν. Γραμματέας Περιφέρειας 
ΑΝΤ. ΜΑΤΣΙΓΚΟΣ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Δ12α/φ23/0/31582 (2) 

Παρακατάθεση αποζημίωσης για ακίνητα που έχουν α¬ 
παλλοτριωθεί με την απόφαση 1017090/1057/0010/ 
11.2.97 (ΦΕΚ144/27.2.97/τ.Δ') των υπουργών Οικονο¬ 
μικών και ΠΕΧΩΔΕ για την απαλ/ση του οδικού άξονα 
Θεσσαλονίκης - Ν. Μουδανιών στο τμήμα Καρδία - 
Καλλικράτεια. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις των άρθρων 7 και 8 του ν.δ/τος 
797/1971 «για αναγκαστικές απαλλοτριώσεις» (ΦΕΚ 
1/1.1.1971 τ. Β). 

2) Τις διατάξεις του π.δ/τος 69/8.2.1988 «για τον οργα¬ 
νισμό της Γενικής Γραμματείας Δημοσίων Έργων» (ΦΕΚ 
28/16.2.88 τ.Α'). 

3) Τον πίνακα παρακατάθεσης των αποζημιώσεων κατά 
ιδιοκτησία με ημερομηνία 24.8.98 όπως έχει συνταχθεί σε 
εκτέλεση της απόφασης 18315/14.7.98 Μον. Πρωτ. 
Θεσ/νίκης. 

4) Την εξουσιοδοτική απόφαση του Υπουργού 
ΠΕ.ΧΩ.Δ.Ε.Δ17α/01/79/24.8.89 ΦΕΚ 666/6.9.89 τ.Β' ειδο¬ 
ποιού με τα πρόσωπα που έχουν ή αξιώνουν εμπράγματα 
δικαιώματα στα ακίνητα που έχουν απαλλοτριωθεί με την 
απόφαση που αναφέρεται στο θέμα ότι, η αποζημίωση 
των εκτάσεων και των επικειμένων τους, όπως σημειώνο¬ 
νται στα σχετικά κτηματολόγια, έχει κατατεθεί στο ταμείο 
Παρ/κών και Δανείων Θεσσαλονίκης με την έκδοση του 
γραμματίου παρακαταθήκης 740/19.2.99 συνολικού πο¬ 
σού 3.769.858.820 δραχμών. 

Η αποζημίωση έχει κατατεθεί υπέρ των φερομένων ως 
ιδιοκτητών κατά τις ενδείξεις των σχετικών κτηματολο¬ 
γίων σε συνδυασμό με τις ενδείξεις της καθοριστικής των 
αποζημιώσεων απόφασης και θα καταβληθεί στα πρόσω¬ 
πα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινή¬ 
των. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 25 Φεβρουάριου 1999 

Με εντολή Υπουργού 
Ο Τμηματάρχης κ.α.α. 

Λ. ΒΛΑΧΟΓΙΑΝΝΗΣ 
-♦- 

Αριθ. Δ12α/φ23/0/31583 (3) 

Παρακατάθεση αποζημίωσης για ακίνητα που έχουν α¬ 
παλλοτριωθεί με την απόφαση 1017090/1057/0010/ 
11.2.97 (ΦΕΚ 144/27.2.97/τ.Δ') των Υπουργών Οικονο¬ 
μικών και ΠΕ.ΧΩ.Δ.Ε. για την απαλ/ση του οδικού άξο¬ 
να Θεσ/νίκης - Ν. Μουδανιών στο τμήμα Καρδία - Καλ- 
λικράτεια. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις των άρθρων 7 και 8 του ν.δ/τος 


797/1971 «για αναγκαστικές απαλλοτριώσεις» (ΦΕΚ 
1/1.1.1971 τ.Β'). 

2) Τις διατάξεις του π.δ/τος 69/8.2.1988 «για τον οργα¬ 
νισμό της Γενικής Γραμματείας Δημοσίων Έργων» (ΦΕΚ 
28/16.2.88 τ.Α'). 

3) Τον πίνακα παρακατάθεσης των αποζημιώσεων κατά 
ιδιοκτησία με ημερομηνία 24.8.98 όπως έχει συνταχθεί σε 
εκτέλεση της απόφασης 18315/14.7.98 Μον. Πρωτ. 
Θεσ/νίκης. 

4) Την εξουσιοδοτική απόφαση του Υπουργού 
ΠΕ.ΧΩ.Δ.Ε. Δ17α/01/79/24.8.89 ΦΕΚ 666/6.9.89τ.Β' ειδο¬ 
ποιούμε τα πρόσωπα που έχουν ή αξιώνουν εμπράγματα 
δικαιώματα στα ακίνητα που έχουν απαλλοτριωθεί με την 
απόφαση που αναφέρεται στο θέμα ότι, η αποζημίωση 
των εκτάσεων και των επικειμένων τους, όπως σημειώνο¬ 
νται στα σχετικά κτηματολόγια, έχει κατατεθεί στο ταμείο 
Παρ/κών και Δανείων Θεσσαλονίκης με την έκδοση του 
γραμματίου παρακαταθήκης 739/19.2.99 συνολικού πο¬ 
σού 3.121.338.730 δραχμών. 

Η αποζημίωση έχει κατατεθεί υπέρ των φερομένων ως 
ιδιοκτητών κατά τις ενδείξεις των σχετικών κτηματολο¬ 
γίων σε συνδυασμό με τις ενδείξεις της καθοριστικής των 
αποζημιώσεων απόφασης και θα καταβληθεί στα πρόσω¬ 
πα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινή¬ 
των. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 25 Φεβρουάριου 1999 

Με εντολή Υπουργού 
Ο Τμηματάρχης κ.α.α. 

Λ. ΒΛΑΧΟΓΙΑΝΝΗΣ 


Ανάκληση αναγκαστικής απαλλοτριώσεως ακινήτου στη 
θέση «Λόφου Κοπανά» του Δήμου Βύρωνα. 

ΤΟ ΔΗΜΟΤΙΚΟ ΣΥΜΒΟΥΛΙΟ ΒΥΡΩΝΑ 

Γνωστοποιείται ότι το Δημοτικό Συμβούλιο Βύρωνα, με 
την 617/12.12.1998 απόφασή του, προήλθεν εις την ανά¬ 
κληση της ιδικής του 47/1997 αποφάσεως, με την οποίαν 
είχε κηρυχθεί απαλλοτριωτέα εδαφική έκταση 113 στρεμ¬ 
μάτων και 861 μ2 εις την θέση «Λόφου Κοπανά» της Διοι¬ 
κητικής Περιφέρειας του Δήμου Βύρωνα. 

Η ανάκληση γίνεται διότι παρήλθεν 20ετία έκτοτε και 
δεν καθορίσθη τιμή μονάδος αποζημιώσεως (άρθρ. 12 
Ν.Δ. 797/71, ΑΠ (ολ) 927/79), αλλά και διότι την έκταση 
αυτή διεκδικεί το Ελληνικό Δημόσιο εις τα δικαστήρια. 

Η ανακαλούσα υπ’ αριθ. 617/1998 απόφαση του Δ.Σ. ε- 
κοινοποιήθη εις τον Περιφερειάρχη την 29.12.1998 με α- 
ριθ. πρωτ.: 23154 και θεωρείται, κατά νόμον, εγκριθείσα 
σιωπηρώς (Σ.τ.Ε. 3369/90). 

Βύρωνας, 25 Φεβρουάριου 1999 

Ο Δήμαρχος 
ΝΙΚ. ΡΟΓΚΑΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

(5) 

Τροποποίηση εγκεκριμένου σχεδίου πόλης Καρδίτσας 
στο Ο.Τ. 340. 

ΑΠΟΦΑΣΗ ΑΡ. 23 
Ο ΔΗΜΑΡΧΟΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις: 

α) Του άρθρου 3 του από 17.7.1923 Ν. Δ/γματος. 

β) Του Ν. 1337/83 (οικιστικός νόμος), όπως ισχύει. 

γ) Του Ν. 1577/1985, περί Γ.Ο.Κ. 

δ) Του Ν. Δ/τος 3200/1925, περί διοικητικής αποκέ¬ 
ντρωσης. 

ε) Του Ν. Δ/τος 712/1970 εκτελεστικών του Ν. 
532/1970,περί συμπληρώσεως των διατάξεων περί διοι¬ 
κητικής αποκέντρωσης. 

στ) Του Ν. Δ/τος 1032/1980, περί συστάσεως του Υ¬ 
πουργείου Χ.Ο.Π. κ.λπ. 

ζ) Του Π .Δ. 183/1986, περί έγκρισης τροποποιήσεων και 
καθορισμού όρων και περιορισμών δόμησης από τους 
Νομάρχες (ΦΕ 70Α/5.6.86). 

η) Του από 16.8.88 Π. Δ/τος περί μεταβίβασης αρμο¬ 
διοτήτων τροποποιήσεων εγκ. σχεδίου πόλης και 
Πολ/κών Εφαρμογών στο Δήμο Καρδίτσας (ΦΕΚ 
612/22.8.88). 

2. Την εγκεκριμένη Πολεοδομική μελέτη Αναθεώρησης 
σχ. πόλης Καρδίτσας που εγκρίθηκε με την απόφαση Νο¬ 
μάρχη Καρδίτσας αριθμ 2188/15.7.94 (ΦΕΚ 
908/Δ/2.9.94). 

3. Την αρχική απόφαση 216/97 του Δημοτικού Συμβου¬ 
λίου Καρδίτσας με την οποία μειώνεται το πλάτος του χο- 


ανοειδούς αδιεξόδου πεζοδρόμου με άνοιγμα από 12 μ. 
σε 8 μ. και κατάληξη 3 μέτρα. 

4. Την απόφαση 226/97 του Δημοτικού Καρδίτσας με 
την οποία τροποποιείται η 216/97 με αλλαγή του σχήμα¬ 
τος του αδιεξόδου χοανοειδούς πεζόδρομου (ο οποίος 
ξεκινά με άνοιγμα 8 μ. και καταλήγει σε 3 μ.) σε πεζόδρο- 
μο ενιαίου πλάτους 6 μέτρων. 

5. Την 54/98 απόφαση του Δημοτικού Συμβουλίου Καρ¬ 
δίτσας με την οποία απορρίπτονται οι υποβαλλόμενες εν¬ 
στάσεις των Κυριακής και Στεφάνου Δημόπουλου, Ηλία 
Μυριοκεφαλιτάκη, Θωμά Μπουντόλου και Αντωνίου Χρή¬ 
στου και εμμένει στην 226/97 απόφαση. 

6. Την 44/25.6.98 γνωμοδότηση του Συμβουλίου Χ.Ο.Π. 
Νομού Καρδίτσας, η οποία συμφωνεί με την 226/97 από¬ 
φαση του Δημοτικού Συμβουλίου Καρδίτσας. 

7. Την οριστική απόφαση 328Α/98 του Δημοτικού Συμ¬ 
βουλίου για την προτεινόμενη τροποποίηση. 

8. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του προϋπολο¬ 
γισμού του Δήμου Καρδίτσας ή του Δημοσίου, αποφασί¬ 
ζουμε: 

Εγκρίνουμε την τροποποίηση της εγκεκριμένης Πολεο- 
δομικής Μελέτης Αναθεώρησης του Δήμου Καρδίτσας 
στο Ο.Τ. 340, στο σημείο όπου βρίσκονται οι ιδιοκτησίες 
Δημόπουλου, Μυριοκεφαλιτάκη, Αντωνίου, Μπουντόλου 
κ.λπ. με αλλαγή του σχήματος του αδιεξόδου χοανοει- 
δούς πεζόδρομου (ο οποίος ξεκινά με άνοιγμα 8 μ. και κα¬ 
ταλήγει σε 3 μ.) σε πεζόδρομο ενιαίου πλάτους 6 μέτρων 
σ’ όλο το μήκος του. 

Η παρούσα απόφαση και το διάγραμμα που το συνο¬ 
δεύει να δημοσιευθεί στην Εφημερίδα της Κυβερνήσεως. 

Καρδίτσα, 15 Φεβρουάριου 1999 

Ο Δήμαρχος 
ΧΡ. ΤΕΓΟΣ 

Αριθ. 7514/98 (6) 

Αναγνώριση ανωνύμου παρόδου της οδού Ελ. Βενιζέλου 
στην ΚΑΛΛΟΝΗ του Νομού Λέσβου, ότι προϋπάρχει 
του 1923, και χαρακτηρισμός αυτής ως διατηρητέας, 

Ο ΝΟΜΑΡΧΗΣ ΛΕΣΒΟΥ 

Σύμφωνα με τις: 

1. Τις διατάξεις: 

α) Του άρθρου 4του από 17.7.1923 Ν.Δ. «περίσχεδίων 
πόλεων και συνοικισμών κλπ.» σε συνδυασμό με το Ν.Δ. 
532/70. 

β) του Β.Δ. 712/70 όπως τροποποιήθηκε με τα 677/71 
και 198/72 Β.Δ. 

γ) Του Ν. 3200/55 «περί διοικητικής αποκέντρωσης». 

δ) Του Ν. 2240/16.9.94 ΦΕΚ 153τ. Α και του άρθρου 14 
Ν. 2273/27.12.94 ΦΕΚ 233 τ. Α'. 

ε) Του Ν. 2218/94 Ίδρυση Νομαρχιακής Αυτ/σης και 
τροποποίηση Διατάξεων για την πρωτοβάθμια αυτ/ση και 
την περιφέρεια. 

2. Την από 29.10.1998 αίτηση της Κλημεντίνης Δελή που 
συνοδεύονταν από τα σχετικά σχεδιαγράμματα του πολι¬ 
τικού μηχανικού Γεωργίου Πιττού και τον τίτλο ιδιοκτη¬ 


σίας 8449/19.4.1939 του τότε συμβολαιογράφου Καλλο¬ 
νής Αντ. Χατζημωυσή. 

3. Την 559/19.9.98 βεβαίωση του Δήμου Καλλονής. 

4. Την από 21.12.1998 εισήγηση του Τμήματος Πολεο- 
δομικών σχεδίων και κανόνων της Υπηρεσίας. 

5. Την θετική γνωμοδότηση (πρακτ. 12 θέμα 
3ο/21.12.1998)του ΣυμβουλίουΧ.Ο.Π.του Νομού μας. 

6. Το Β.Δ. 5.4/16.5.1949 ΦΕΚ 112 τ. Α' με το οποίο ε- 
γκρίθηκε το σχέδιο πόλεως Καλλονής, αποφασίζουμε: 

Αναγνωρίζουμε ότι η ανώνυμη πάροδος της οδού Ελ. 
Βενιζέλου, που φαίνεται στο συνημμένο σχεδιάγραμμα 
στην Καλλονή Λέσβου, υπάρχει νομίμως πριν το 1923 και 
την χαρακτηρίζουμε διατηρητέα. 

Με την απόφαση αυτή δεν προκαλείται δαπάνη σε βά¬ 
ρος του Κρατικού προϋπολογισμού ούτε σε βάρος του 
προϋπολογισμού του Δήμου Καλλονής. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από της δημοσιεύσεώς της. 

Μυτιλήνη, 18 Φεβρουάριου 1999 

Ο Νομάρχης 
ΔΗΜ. ΒΟΥΝΑΤΣΟΣ 



Ιϋ 

Ανάκληση της ΔΠΠ&Τ 1979/27.6.1997 αποφάσεωςτου 
Νομάρχη Ροδόπης (ΦΕΚ623Δ/21.7.1997). 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

Τις διατάξεις: 

α) Του Ν. Δ/τος 17.7.1923 «περί σχεδίων πόλεων κωμών 
κλπ.» (ΦΕΚ 228Α/16.8.1923). 

β) Του Ν. 2344/10.5.1940 «περί Αιγιαλού και παραλίας» 
(ΦΕΚ 154Α/18.5.1940) σε συνδυασμό με την παρ. 5 του 
άρθρου 23του Ν. 1337/83 (ΦΕΚ33Α/14.3.83). 

γ) Του Α.Ν. 263/68 «περί τροποποιήσεως και συμπλη- 
ρώσεως των διατάξεων περί δημοσίων κτημάτων οριζό¬ 
μενης επιτροπής «καθορισμού των ορίων του αιγιαλού» 
(ΦΕΚ 12Α/23.12.68). 

δ) Του Ν.Δ/τος 439/1970 «περί συμπληρώσεωςτων δια¬ 
τάξεων περί αιγιαλού» ΦΕΚ 36Α/1970. 

ε) Του Α.Ν. 261/68 «περί του χρόνου ανακλήσεων πα¬ 
ρανόμων διοικητικών πράξεων». 

στ) Του άρθρου 26 του Ν. 1337/83 (ΦΕ 33Α/14.3.83) ό¬ 
πως αντικαταστάθηκαν με το άρθρο 29 παρ. 1 του Ν. 
2224/1994. 

η) Του Πρ. δ/τος 24.4/3.5.1985 (ΦΕΚ 181 Δ/85) όπως 
τροποποιήθηκαν με το από 25.4.1989 Πρ. Δ/γμα (ΦΕΚ 293 
Δ/16.5.89). 

θ) Του Πρ. Δ/τος 183/86 «έγκριση τροποποιήσεων και 
καθορισμός όρων και περιορισμών δόμησης από τους 
Νομάρχες» (ΦΕΚ70Α/5.5.86). 

2. Την με αριθμ. πρωτ. ΔΠΠ&Τ 1979/27.6.1997 απόφα¬ 
ση του αναπληρωτή Νομάρχη Ροδόπης (ΦΕΚ 623Δ/ 
21.7.1997) με την οποία εγκρίθηκε τοπικό ρυμοτομικό 
σχέδιο με καθορισμό όρων και περιορισμών δόμησης σε 
τμήμα που βρίσκεται μεταξύ αιγιαλού στονπρούφιστάμε- 
νοτου 1923 οικισμό Αγ.Χαραλάμπους ΜαρώνειαςΝ. Ρο¬ 
δόπης προκειμένου να καταστεί δυνατή η ανέγερση κτι- 
ριακών εγκαταστάσεων εξυπηρετήσεωςτου λιμανιού αυ¬ 
τού. 

3. Το γεγονός ότι ο προύφιστάμενος του 1923 οικισμός 
Αγ. Χαραλάμπους της Κοινότητος Μαρώνειας αφ’ ενός 
λόγω των αρχαιολογικών ευρημάτων έχει χαακτηρισθεί 
ως Αρχαιολογικός χώρος (Υπ Α 4499/12.6.1964) (ΦΕΚ 
239Δ/30.6.64) και προστατεύεται από τις σχετικές περί 
«Αρχαιολογικών χώρων» διατάξεις και αφ’ ετέρου δεν έ¬ 
χει οριοθετηθεί ούτε με τις διατάξεις του Πρ. Δ/τος 
2/13.3.1981 (ΦΕ 138Δ/13.3.81) ούτε με τις διατάξεις του 


Πρ. Δ/τος 24.4.85 (ΦΕΚ 181Δ/85), γι’ αυτό και στο τμήμα 
που εγκρίθηκε το τοπικό ρυμοτομικό σχέδιο θεωρήθηκε 
ως εκτός οικισμού και εκτός σχεδίου. 

4) Την από 8.1.199 ταυτάριθμη αίτηση που υπέβαλε 
στην Δ.Π.Π. & Τ Ν. Ροδόπης η Ιωάννα Νπτου επί τω τέλει 
όπως ακυρωθεί αφ’ ενός η υπ’ αριθμ. 1979/27.6.1977 α¬ 
πόφαση του Νομάρχη «περί εγκρίσεως του τοπικού ρυ¬ 
μοτομικού σχεδίου στον προϋφιστάμενο του 1923 οικι¬ 
σμό Αγ. Μαρώνειας» και αφ’ ετέρου η υπ’ αριθμ. 71/98 οι- 
κοδ. άδεια που εκδόθηκε από την Δ/νση Πολεοδομίας 
Περ/ντος και Τουρισμού Ν. Ροδόπης για την ανέγερση 
κτιριακών εγκαταστάσεων εξυπηρετήσεως του λιμανιού 
Μαρώνειας Ν. Ροδόπης για τους λόγους που αναλυτικά 
αναφέρονται σ’ αυτήν. 

5) Επειδή α) Σύμφωνα με τις διατάξεις των άρθρων 
24&3 του Ν. 2344/40 «περί αιγιαλού και παραλίας» δια την 
εκτέλεση οικοδομικών έργων πάσης μορφής και χρήσε- 
ως προς εκμετάλλευση του αιγιαλού και της παραλίας α¬ 
παιτείται η σύμφωνος γνώμη του ΓΕΝ η οποία στην προ¬ 
κειμένη περίπτωση δεν εζητήθη ούτε κατά την έγκριση 
του τοπικού ρυμοτομικού σχεδίου ούτε κατά την έκδοση 
της υπ’ αριθμ. 71/98 οικοδ. αδείας. 

β) Σύμφωνα με τις διατάξεις του Πρ. δ/τος 183/86 «έ¬ 
γκριση τροποποιήσεων και καθορισμός όρων και περιο¬ 
ρισμών δόμησης από τους Νομάρχες» (ΦΕΚ 70 Α/5.5.86) 
η έκδοση σχετικής απόφασης με την οποία εγκρίνεται το¬ 
πικό ρυμοτομικό σχέδιο σε περιοχή η οποία έχει χαρα- 
κτηρισθεί αρχαιολογικός χώρος ανήκει μόνον στον Υ¬ 
πουργό ΠΕΧΩΔΕ και όχι στους Νομάρχες, γι’ αυτό απο¬ 
φασίζουμε: 

Ανακαλούμε την υπ’ αριθμ. πρωτ. Δ.Π.Π. & Τ 
1979/27.6.1997 απόφασή μας «περί εγκρίσεως τοπικού 
ρυμοτομικού σχεδίου στον προϋφιστάμενο του 9123 οικι¬ 
σμό Αγ. Χαραλάμπους Μαρώνειας» για τους λόγους που 
προεξετέθησαν στο σκεπτικό της παρούσης, και θεω¬ 
ρούμε αυτήν ως μηδέποτε εκδοθείσα. 

Οι ρυθμίσεις της απόφασης αυτής δεν προκαλούν δα¬ 
πάνη σε βάρος του προϋπολογισμού της Κοιν. Μαρώνει- 
ας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κομοτηνή, 12 Φεβρουάριου 1999 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



